# **Instruktion til Q-sortering (20 min.)**

Vi har givet dig 35 udsagn, som alle relaterer sig til *’lærerstuderendes forståelse af teknologisk dannelse i naturfagsundervisningen’.*

Du bedes rangere disse udsagn fra mindst meningsfuldt til mest meningsfuldt, baseret på hvor meningsfulde (nyttige eller vigtige) du mener de er i naturfagsundervisning i/om teknologi.

Der er ingen rigtige eller forkerte svar.

**Hvordan gør du?**

Start med at sortere udsagnene i tre bunker: 1) meget meningsfuldt, 2) ikke så meningsfuldt og  
3) i tvivl.

Tag herefter bunken med udsagn, du anser for meget meningsfulde, og spred dem ud foran dig. Jo mere enig du er i, at et udsagn er meningsfuldt (nyttigt/vigtigt), jo højere rangering tildeles det.

Gennemgå samme proces med bunken med ’ikke så meningsfulde’ udsagn, og til sidst ’i tvivl’ bunken. Et stort antal udsagn kan allokeres til de midterste kolonner, hvilket indikerer, at du ikke er sikker på deres niveau af meningsfuldhed (nytte/vigtighed).

**Bemærk venligst**, at der kun kan ligge **ét** kort i pr. felt på sorteringsskemaet. Så du kan for eksempel kun placere to udsagn som de mest meningsfulde og give dem begge en rangering på +5.

Det kan være svært med det samme at beslutte, hvilke udsagn der skal have den højeste rangering, især hvis du har et stort antal udsagn, som du synes er vigtige. I dette tilfælde er **en mulig strategi** at læse disse udsagn igen og klassificere dem i to kategorier: dem, der genererer de stærkeste følelser af enighed, og dem, som du føler lidt mindre stærkt for. En lignende tilgang kan anvendes til de mindst meningsfulde udsagn. Du må gerne flytte rundt på udsagnene efter du har lagt dem.

Når du har fordelt alle udsagn i sorteringsskemaet, kan du tage et sidste kig på skemaet og foretage de justeringer, du mener er nødvendige.

**Vigtigt!** Alle udsagn **skal** fordeles i skemaet.